Diari Oficial de la Generalitat Valenciana


Sumari del DOGV 9784, del 08-02-2024 (2024/992)

RESOLUCIÓ d'1 de febrer de 2024, del conseller d'Educació, Universitats i Ocupació, per la qual es disposa el funcionament de l'Institut d'Educació Secundària Borriol a la localitat de Borriol.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/992


Data del document
:   01-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ d'1 de febrer de 2024, del conseller d'Educació, Universitats i Ocupació, per la qual es disposa el funcionament de l'Institut d'Educació Secundària Borriol a la localitat de Borriol. [2024/992]  
El Decret 15/2024, de 23 de gener, del Consell, pel qual es crea l'Institut d'Educació Secundària Borriol, amb codi de centre 16339043, a Borriol, autoritza la Conselleria d'Educació, Universitats i Ocupació per a dictar les disposicions necessàries per al seu compliment i desplegament.  
És procedent ordenar l'inici de les activitats del centre de nova creació, determinar els ensenyaments que s'impartixen i adoptar les mesures necessàries perquè puga desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, a proposta del director general de Centres Docents, i de conformitat amb aquesta, resolc  
  
Primer  
1. L'inici de les activitats en l'Institut d'Educació Secundària Borriol, amb codi 67453853, en el curs escolar 2023-2024.  
2. El centre impartirà els ensenyaments d'Educació Secundària Obligatòria, així com de Batxillerat en la modalitat de Ciències i Tecnologia, i en la d'Humanitats i Ciències socials.  
3. El centre s'adscriu a la Universitat Jaume I de Castelló de la Plana a l'efecte de realitzar la prova d'accés a la universitat.  
  
Segon  
La Direcció Territorial de Castelló competent en matèria d'educació nomenarà l'equip directiu del centre, de conformitat amb el que s'establix en el capítol IV del títol V de la Llei orgànica 2/2006, de 3 de maig, d'educació, i en l'article 18 del Decret 252/2019, de 29 de novembre, del Consell, de regulació de l'organització i el funcionament dels centres públics que impartixen ensenyaments d'Educació Secundària Obligatòria, Batxillerat i Formació Professional.  
  
Tercer  
La Direcció General de Centres Docents és la competent per a determinar i gestionar els fons necessaris per a la posada en funcionament i manteniment del centre, dotant-lo amb l'equipament i material didàctic oportú, tenint en compte la proposta raonada de la Direcció Territorial de Castelló competent en matèria d'educació.  
  
Quart  
El nombre màxim d'alumnat per aula, unitat o professorat es realitzarà d'acord amb el que s'establix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
Quint  
El que s'establix en aquesta resolució s'inscriurà en el Registre de centres docents de la Comunitat Valenciana.  
  
Sext  
S'autoritzen els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que es disposa en la present resolució.  
  
Sèptim  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2023-2024.  
  
  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Universitats i Ocupació en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
Tot això, conforme al que s'establix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
  
València, 1 de febrer de 2024.- El conseller d'Educació, Universitats i Ocupació (p. d. R 13 d'abril de 2022; DOGV núm. 9328, de 29 d'abril), el secretari autonòmic d'Educació: Daniel Mcewoy Bravo.